ไฟแนนซ์ทูเดย์
โดย...ต้นหลิว
23 ก.ย. 2558

โดย...ต้นหลิว
...ถ้าเป็นคนที่บุคลิกพร้อมชนอย่าง พล.อ.ประยุทธ์ จันทร์โอชา นายกรัฐมนตรี คงไม่น่าแปลกใจหากจะออกมา ปะ ฉะ ดะ กับสื่อนอก แต่พอเป็นหัวหน้าทีมเศรษฐกิจ สมคิด จาตุศรีพิทักษ์ ซึ่งเป็นหนึ่งในคนที่อินเตอร์ที่สุดในรัฐบาล ออกมาตอกกลับสื่อนอกว่าอย่ามาเสนอหน้าสอน พร้อมไล่ให้ไปเรียนหนังสือใหม่ จึงทำเอาหลายคนแปลกใจไม่น้อย
แต่พอลองดูสิ่งที่สื่อนอกวิพากษ์วิจารณ์แล้วก็พอเข้าใจท่านรองฯ ได้ เพราะสไตล์ฝรั่งเขาเน้นกัดเจ็บ แถมยังเป็นสื่อชื่อดังระดับโลกทั้ง บลูมเบิร์ก/นิวยอร์กไทมส์ แถมล่าสุดยังมีบทบรรณาธิการของ วอชิงตัน โพสต์ ที่ตอกเรื่องการเมืองอีก หากปล่อยไปเรื่อยๆ มีหวังประเทศไทยรังแต่จะถูกดิสเครดิตในเวทีโลก โดยยังไม่ทันได้พิสูจน์เลยว่านโยบายเหล้าเก่าในขวดใหม่ที่ทำไป มันไม่ได้ผลจริงหรือไม่ 
...ไม่รู้ว่าเป็นเฉพาะตำแหน่งหัวหน้าทีมเศรษฐกิจหรือไม่ เพราะก่อนหน้านี้ ม.ร.ว.ปรีดิยาธร เทวกุล ก็เคยปะทะคารมกับสื่อแดนผู้ดีแบบเผ็ดร้อนมาแล้วเหมือนกัน